Source: http://docplayer.fi/4919741-Sompasen-hoitokalastussuunnitelma.html
Timestamp: 2019-01-17 08:17:03+00:00
Document Index: 8390256

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SOMPASEN HOITOKALASTUSSUUNNITELMA - PDF
Download "SOMPASEN HOITOKALASTUSSUUNNITELMA"
1 SOMPASEN HOITOKALASTUSSUUNNITELMA Kymijoen vesi ja ympäristö ry:n tutkimusraportti no 269/2014 Markku Kuisma Kymijoen vesi ja ympäristö ry 1
2 SISÄLLYS 1 TAUSTAA TARPEEN ARVIOINTI SUUNNITTELUSSA HUOMIOITAVAA 2 2 SOMPASEN KALASTO AIEMMAT KALASTOSELVITYKSET VERKKOKOEKALASTUS SUORITETUT HOITOKALASTUKSET SOMPASEN ISTUTUKSET 9 3 SUOSITUS SOMPASEN HOITOKALASTUKSESTA TEHO- JA HOITOKALASTUKSEN TAVOITTEET JA TOIMENPITEET SAALISTAVOITE PYYNTIMENETELMÄT PETOKALAISTUTUKSET JA KALASTUKSEN OHJAUS SEURANTA 14 VIITTEET 14
3 1 TAUSTAA Sompasen hoitokalastussuunnitelma on osa Kymijoen alueen järvikunnostushankkeessa laadittua Sompasen kunnostussuunnitelmaa. Biomanipulaatiolla eli ravintoketjukunnostuksella tarkoitetaan menetelmää, jossa yleensä pyritään parantamaan kohdevesistön laatua vähentämällä rehevöitymisen seurauksena vesistöön muodostunutta särkikalavaltaista kalastoa tehokalastuksin tai estämään järven tilan heikkenemistä hoitokalastuksilla. Teho- ja hoitokalastusten vaikutuksia pyritään yleensä myös tehostamaan särkikaloja ravinnokseen käyttävien petokalojen (mm. kuha, ahven, hauki) kantoja vahvistamalla. Ravintoketjukunnostus soveltuu järviin, jotka ovat rehevöityneet ulkoisen kuormituksen vaikutuksesta, mutta joiden tila ei ole parantunut merkittävästi kuormituksen alentamisen jälkeen. Tällaisissa järvissä sisäinen kuormitus pitää yllä korkeaa rehevyystasoa (Sammalkorpi ja Horppila 2005). Eräs sisäistä kuormitusta aiheuttava tekijä on ravintoketjun rakenteen ja toiminnan muuttuminen rehevöitymisen vaikutuksesta. Ylitiheäksi kasvaneet kalakannat saalistavat tehokkaasti etenkin suurikokoista eläinplanktonia, jonka laidunnusteho ja merkitys leväkasvun rajoittajana vähenevät (Brooks & Dodson 1965). Pohjalla ruokaillessaan särkikalavaltainen kalasto (etenkin särki ja lahna) kierrättää tehokkaasti ravinteita järven pohjalta ja ranta-alueilta ulapalle levien käyttöön (Horppila ja Kairesalo 1992; Horppila ym. 1998). Kun kalaston rakenne ja veden laatu paranevat ravintoketjukunnostuksen myötä, nousee myös järven virkistyskäyttöarvo, virkistyskalastus mukaan lukien (Sammalkorpi ja Horppila 2005). Yleisin toimenpide ravintoketjukunnostuksessa on särkikalojen sekä joissain tapauksissa myös kuoreen ja pienten ahvenkalojen (pieni ahven ja kiiski) poistopyynti. Samalla pyritään myös vahvistamaan poistopyyntien vaikutusta petokalaistutuksin. Poistopyynnit aloitetaan yleisesti tehokalastuksella, joilla pyritään saavuttamaan selkeä muutos kalakantoihin. Tämän jälkeen pyynti jatkuu hoitokalastuksena, jolla yleensä pyritään ylläpitämään saavutettua muutosta kunnostuksen jälkeen ja estämään hyvän tilan heikkeneminen. Teho- ja hoitokalastusten positiiviset vaikutukset ovat erityisen hyvin havaittavissa matalissa ja rehevissä särkikalavaltaisissa järvissä. Näissä särkikalojen tehokas poisto voi johtaa merkittävään veden kirkastumiseen ja sisäisen fosforikuormituksen vähenemiseen (Sammalkorpi ja Horppila 2005). 1.1 TARPEEN ARVIOINTI Ravintoketjukunnostuksen tarvetta arvioitaessa on hyvä ottaa huomioon monia eri asioita. Selkeä tarve kunnostukselle on, kun järven kalasto on koekalastusten perusteella hyvin runsas ja se heikentää järven tilaa. Kun arvioidaan järven rehevyystason tai leväkukintojen vähentämismahdollisuuksia ravintoketjukunnostuksella, keskeisiä mittareita ovat suuri koekalastuksen yksikkösaalis, ravinnetasoon nähden korkea levämäärä ja veden laadun selvät vuodenaikaisvaihtelut (Sammalkorpi ja Horppila 2005). Ravintoketjukunnostusta voidaan pitää perusteltuna myös, jos kalaston rakenteessa on havaittavissa epäedullisia muutoksia. Tällöin kalasto on hyvinkin särkikalavaltainen, särkikalat ja ahvenet ovat Kymijoen vesi ja ympäristö ry 1
4 pienikokoisia ja särkikalojen kasvu on hidasta. Myös petokalojen (kuha, hauki, iso, yli 15 cm:n ahven) pieni osuus kalakannassa on merkki kalakannan vinoutumisesta, huolimatta siitä, että esimerkiksi kuhan kasvu voi olla nopeaa. Ravintoketjukunnostuksen tarvetta voidaan arvioida myös tutkimalla vesinäytteistä klorofylli-a:n ja kokonaisfosforin pitoisuuksien suhdetta. Ravintoketjukunnostus voi olla tarpeen, mikäli klorofylli-a:n ja fosforin suhde on kasvukaudella keskimäärin 0,3 0,4 tai sitä korkeampi (Sarvilinna ja Sammalkorpi 2010). Myös isojen vesikirppujen puuttuminen eläinplanktonista viittaa ravintoketjukunnostuksen tarpeeseen. Jos veden fosforipitoisuus on jatkuvasti yli 100 µg/l, on se merkki hyvin korkeasta ulkoisesta ja sisäisestä ravinnekuormituksesta. Ulkoisen kuormituksen saaminen kuriin onkin edellytys hyvin onnistuvalle ravintoketjukunnostukselle, sillä ilman ulkoisen kuormituksen vähentämistä teho- ja hoitokalastusten vaikutukset jäävät lyhytaikaisiksi ja ohimeneviksi. Tällaisissa tapauksissa tehokalastus olisi uusittava usein (Sammalkorpi ja Horppila 2005). 1.2 SUUNNITTELUSSA HUOMIOITAVAA Teho- ja hoitokalastuksia suunniteltaessa kannattaa huolehtia siitä, että kaloja poistetaan järvestä riittävästi. Kuitenkin tarkkaa lukemaa tehokalastuksen poistotarpeesta on vaikea antaa esim. koekalastusten perusteella, koska saalistavoite riippuu järven kalamäärän lisäksi monesta muustakin tekijästä. Tehokalastuksen saalistavoite on suhteutettava järven pinta-alaan ja veden fosforipitoisuuteen. Mikäli halutaan, että tehokalastuksilla on vaikutusta vedenlaatuun 1 2 vuoden ajanjaksolla, on Etelä- ja Keski-Suomen rehevissä järvissä järkevä saalistavoite noin kg/ha vuodessa, jos järven fosforipitoisuus on alle 50 µg/l. Mikäli fosforipitoisuus on 100 µg/l, tulisi vuoden saalistavoitteen olla tasolla kg/ha (Sammalkorpi ja Horppila 2005; Sarvilinna ja Sammalkorpi 2010). Kalastus on tehokkainta, kun se kohdistuu sekä vanhoihin että nuoriin kaloihin. Kuitenkin nuorilla särkikaloilla on yleensä suurin vaikutus ravintoketjun toimintaan. Nuorten särkikalojen vähentämiseen on myös varauduttava tehokalastushankkeen toisena ja kolmantena vuonna, koska särkikalojen suuri lisääntymiskapasiteetti tuottaa runsaasti jälkeläisiä, jotka täyttävät kalastuksen tekemää vapaata tilaa. Tällöin eläinplanktoniin kohdistuva saalistus voi jopa kasvaa. Kynnystaso, jonka alle jäävällä saaliilla ei ole vaikutusta veden laatuun, nousee veden fosforipitoisuuden noustessa. Rehevimpien järvien kalamäärä voi olla niin suuri, etteivät edes 100 kg/ha ylittävät vuosisaaliit saa aikaan näkyviä vaikutuksia. Muutos ei myöskään ole pysyvä, mikäli ulkoinen kuormitus on liian korkea. Tällöin kalasto palautuu nopeasti ilman jatkuvaa tehokasta kalastusta ja erittäin vahvaa petokalakantaa (Sammalkorpi ja Horppila 2005). Kun teho- ja hoitokalastusten määrää vähennetään, on tärkeää, että kohdejärveen muodostuu tai on muodostunut vahva petokalakanta. Tämä on tärkeä edellytys sille, että kalakannan rakenne pysyy hyvänä. Mikäli kalabiomassasta noin 30 % on petokaloja, voivat ne säädellä tehokkaasti nuorten särkikalojen määrää. Pienempikin petokalamäärä 2 Kymijoen vesi ja ympäristö ry
5 voi hyödyntää järven ravintoketjun hoitotoimia välillisesti, vaikka suora petokalavaikutus jäisikin vähäiseksi. Tavoitteena tulisikin olla runsaat kannat sekä rantavyöhykkeen petoja, kuten haukea, että avovesialueen lajeja, kuten ahventa ja kuhaa. Jos em. vyöhykkeistä vain toisessa on vahvat petokalakannat, pystyvät nuoret särjet siirtymään siihen ympäristöön, jossa petokalojen osuus on vähäisempää. Jos molempien, sekä ranta-alueen haukikanta että avovesialueen ahven- ja kuhakannat ovat riittävän vahvat, voi petokalojen vaikutus ravintoverkkoon nousta merkittäväksi (Berg ym. 1997). Teho- ja hoitokalastukset voimistavat usein petokalakantoja, koska mm. ahventen koko kasvaa särkikalojen aiheuttaman ravintokilpailun vähenemisen johdosta. Myös ahvenen ja kuhan poikastuoton on usein havaittu paranevan. Veden kirkastuminen ja uposkasvien leviäminen hyödyttävät paitsi ahventa myös haukea (Sammalkorpi ja Horppila 2005). Tämän lisäksi petokalakantoja voi vahvistaa mm. tuki-istutuksin ja kalastuksen ohjauksella. Erityisesti kalastuksen ohjaus on isossa roolissa petokalakantojen vahvistamisessa. Esim. kuhan osalta tulisi alamittaa kohottaa 45 cm:iin, ja verkkojen silmäkoon kuhan pyynnissä tulisi olla vähintään 55 mm. Pienissä vesistöissä myös kalastuksen ajallinen tai alueellinen rajoittaminen olisi usein tarpeellista. Näiden toimenpiteiden tuloksena saavutettaisiin vahvempi, särkikaloja hyödyntävä petokalakanta, ja kalastajatkin saisivat aikaisempaa suurempia saaliskaloja (Sarvilinna ja Sammalkorpi 2010). Lisäksi vesistöissä, joissa on runsaat lahna-, pasuri- tai sulkavakannat, on tärkeää huolehtia haukikannan ja erityisesti suurten haukien kannoista. Tämä siksi, että jo 15 cm:n pituinen lahna on liian korkea profiililtaan esim. 40 cm:n kuhalle, jotta se voisi käyttää lahnaa ravintonaan. Suomalaisista kaloista siis ainoastaan tarpeeksi iso hauki pystyy syömään em. kaloja ja osaltaan pitämään särkikalakantoja kurissa. 2 SOMPASEN KALASTO 2.1 AIEMMAT KALASTOSELVITYKSET Arvioitaessa ravintoketjukunnostuksen tarvetta on erittäin tärkeää tietää järven kalaston lajisuhteet ja ikä- tai kokojakaumat. Nämä saadaan yleensä selville koeverkkokalastuksin, mutta myös koetroolauksia ja nuottauksia, kaikuluotausta sekä kalastustiedusteluja voidaan käyttää apuvälineinä arvioitaessa kalaston määrää, lajisuhteita ja ikäjakaumia. Usein pelkkä koeverkkokalastus ei olekaan riittävä tapa saada selville koko lajistoa, sillä esim. hauen ja ison lahnan pyydystettävyys koeverkoilla on sangen alhainen. Sompasella ei virallisia koekalastuksia ole tehty, vaan tieto järven kalakannan tilasta on ollut ainoastaan paikallisten kalastajien havaintojen, sekä hoitokalastushankkeen ja osakaskunnan järjestämien hoitokalastusten saalistilastojen varassa. Niinpä vuoden 2013 verkkokoekalastus olikin ensimmäinen virallinen kalastoselvitys Sompasesta. Kymijoen vesi ja ympäristö ry 3
6 2.2 VERKKOKOEKALASTUS 2013 Kymijoen alueen järvikunnostushankkeen puitteissa suoritettiin Sompasen verkkokoekalastukset Koekalastus suoritettiin Nordic-yleiskatsausverkoilla 15 verkkoyön ponnistuksella (Kuva 1). Nordic- yleiskatsausverkko on 1,5 m korkea ja 30 m pitkä, kahdestatoista 2,5 m leveästä solmun silmäväliltään eri harvuisesta havaspaneelista koostuva verkko. Verkon paneeleiden solmuvälit (mm) ja langan paksuudet järjestyksessä ovat seuraavat: Solmuväli mm 43 19,5 6, , , Lanka mm 0,20 0,15 0,10 0,12 0,23 0,10 0,12 0,15 0,15 0,10 0,16 0,16 Verkot laskettiin päivän päätteeksi ja nostettiin aamulla. Kalastusajaksi muodostui siten noin 18 tuntia. Koekalastuksia varten Sompasen vesipinta-ala jaettiin 49 koekalastusruutuun, joista satunnaisesti valittiin 15 koealaa. Tällä paitsi varmistettiin havaintojen riippumattomuus, myös pyrittiin saamaan mahdollisimman kattava kuva Sompasen kalastosta. Koealoista kymmenen sijaitsi 0 3 metrin vyöhykkeellä ja viisi kappaletta 3 10 metrin vyöhykkeellä. Syvemmän vyöhykkeen verkoista 2 kappaletta asetettiin pyyntiin pintaan ja 3 kappaletta pohjaan. Kunkin koekalastusverkon saalis lajiteltiin solmuväli- ja lajikohtaisesti, punnittiin sekä suoritettiin yksilökohtaiset pituusmittaukset enintään kahdestakymmenestä satunnaisesti valitusta yksilöstä/laji/solmuväli. Mikäli yksilöitä oli havaspaneelissa alle 20/laji, tällöin mitattiin kaikki lajin yksilöt. 4 Kymijoen vesi ja ympäristö ry
7 Kuva 1. Sompasen vuoden 2013 verkkokoekalastusten koeverkkojen sijainnit. Saalista koekalastuksissa kertyi yhteensä noin 40 kg (2098 kpl), yksikkösaaliin ollessa 2685 g/verkko ja 139,9 kpl/verkko. Suurimman osan saaliista muodostivat särki ja ahven (Kuva 2). Myös kuhan osuus oli kohtuullinen painomääräisessä yksikkösaaliissa. Todellisuudessa yksikkösaalis oli hieman korkeampi, sillä koeverkoista 2 kpl oli pyynnissä hapettomassa vesikerroksessa ja näin ollen verkot olivat tyhjiä. Jos em. verkot jätettäisiin pois yksikkösaalislaskuista, olisi yksikkösaalis 3098 g/verkko. Kymijoen vesi ja ympäristö ry 5
8 Kuva 2. Sompasen vuoden 2013 verkkokoekalastusten yksikkösaaliit. Painomääräisesti tarkasteltuna suurimman osuuden saaliista muodosti siis särki 40 %:n osuudella. Ahvenen osuus saaliin biomassasta oli 29 % ja kuhan 16 %. Lukumääräisesti lajisuhteita tarkasteltaessa särkien suhteellinen osuus laskee, sillä kappalemääräisesti tarkasteltuna särkien osuus oli 41 %, kun taas ahvenen osuus nousi 45 %:iin kokonaissaaliista. Petokalojen (> 15 cm ahven, kuha ja hauki) osuus saaliista oli kohtalainen 29,9 %:n osuudella (Taulukko 1). 6 Kymijoen vesi ja ympäristö ry
9 Taulukko 1. Sompasen kokonaissaaliit, yksikkösaaliit ja prosenttiosuudet kalalajeittain vuonna Laji Kokonaissaalis (g) Yksikkösaalis g/verkko Biomassaosuus % Kokonaissaalis (kpl) Yksikkösaalis kpl/verkko Lukumääräosuus % Ahven ,0 29, ,53 44,71 Kiiski ,6 0, ,53 3,24 Kuha ,7 16, ,33 2,38 Lahna ,5 6, ,27 3,05 Pasuri ,1 2, ,73 1,95 Salakka ,4 2, ,13 2,96 Sorva ,7 2,19 7 0,47 0,33 Suutari ,7 1,44 1 0,07 0,05 Särki ,4 39, ,8 41,33 Yhteensä 40275,0 2685,0 100, ,9 100,0 Ahvenkalat ,27 45, ,4 50,33 Särkikalat ,73 54, ,47 49,67 Ahven >15 cm 4390,25 292,68 10,9 24,4 1,63 1,16 Petokalat ,67 16, ,33 2,38 Koeverkkokalastusten saaliin pituusjakaumia tarkastellessa voidaan havaita, että sekä särki, lahna että ahven ovat Sompasessa kohtalaisen pienikokoisia. Ahvenen osalta suurin osa mitatuista kaloista sijoittui pituusluokkiin 5 11 cm, särjen osalta 7 18 cm ja lahnan osalta 7 17 cm. Kaikista lajeista saatiin isompiakin yksilöitä, mutta niiden osuus saaliista oli sangen vähäinen (Kuva 3). Kymijoen vesi ja ympäristö ry 7
10 Kuva 3. Sompasen vuoden 2013 koekalastusten saaliin pituusjakaumat ahvenen, särjen ja lahnan osalta. 2.3 SUORITETUT HOITOKALASTUKSET Sompasella on 2000-luvulla suoritettu hoitokalastuksia useaan otteeseen. Sompanen oli mukana käynnissä olleessa Valkealan väliväylän järvien kunnostushankkeessa. Hankkeen puitteissa Sompasella hoitokalastettiin vuosina 2004 ja Hankkeen loputtua Sompasella on suoritettu hoitokalastuksia myös vuosina 2011 ja Hoitokalastuksien saalistiedot on esitetty Taulukossa 2. 8 Kymijoen vesi ja ympäristö ry
11 Taulukko 2. Sompasen hoitokalastussaaliit nuotta katiska k g/ha 75,5 29,9 16,4 19,1 Vuoden 2013 hoitokalastusten nuottasaaliista otettiin saalisnäytteet kalakannan tilan arvioinnin tueksi. Kuvassa 4 on esitetty saalisnäytteiden perusteella tehty arvio hoitokalastusten saalisjakaumasta. Saaliin lajijakauma poikkeaa koekalastuksissa havaitusta kohtalaisen selkeästi, sillä koekalastuksissa valtalajit olivat särki ja ahven, kun taas hoitokalastuksien valtalaji massamääräisesti tarkasteltuna oli lahna. Myös särjen osuus hoitokalastuksissa oli suuri, kun taas ahvenen osuus oli sangen pieni verrattuna koekalastuksissa havaittuun. Kuva 4. Sompasen vuoden 2013 hoitokalastusten lajijakaumat saalisnäytteiden perusteella arvioituna. 2.4 SOMPASEN ISTUTUKSET Sompaseen on suoritettu kalanistutuksia osakaskunnan toimesta. Istutuksia on viime vuosina tehty kohtuullisen vähän. Istutuslajeina on käytetty järvisiikaa ja kuhaa. Taulukossa 3 on listattuna Sompasella viime vuosien istutuksia. Tiedot on poimittu ELYkeskuksen ylläpitämästä istutusrekisteristä. Kymijoen vesi ja ympäristö ry 9
12 Taulukko 3. Sompaseen suoritetut kalanistutukset vuosina Istutusaika Laji Ikä Kpl Järvisiika 1k Kuha 1k Kuha 1k 5479 Kuhakanta Sompasella onkin kehittynyt kohtalaiseksi, ja myös luontaista lisääntymistä on havaittavissa (koekalastuksissa 2013 saatiin saaliiksi 1-kesäisiä kuhan poikasia). 3 SUOSITUS SOMPASEN HOITOKALASTUKSESTA Aikaisempien vuosien hoitokalastuksista huolimatta voidaan katsoa, että Sompasella on edelleen tarvetta kalaston rakenteen muokkaamiselle. Vuosina suoritetuissa tehokalastuksissa järvestä saatiin poistettua hyvä määrä vähempiarvoista kalaa. Tosin nykyisessä tilanteessa toimenpiteellä ei ole enää vaikutusta, sillä tehokalastusten jälkeen kalaston rakenteen muokkaamista ei jatkettu, vaan kalastuksiin tuli viiden vuoden tauko. Näin ollen kalaston rakenteen huono tilanne on palautunut nopeasti ennalleen. Järven valtalajeja ovat edelleen särki, lahna ja ahven. Näistä lajeista eritoten särjen ja ahvenen kannat ovat melko pienikokoisia. Järven kuhakanta on kohtuullisella tasolla, samoin isoja petoahvenia ja haukia esiintyy jonkin verran, mutta yksistään nämä eivät riitä ylläpitämään tasapainoa kalaston rakenteessa. Ympäristöhallinnon ohjeistuksen mukaan (Sammalkorpi ja Horppila 2005) teho- ja hoitokalastuksiin tulisi ryhtyä, mikäli tietyt kalaston rakennetta kuvaavat ja veden laadusta kertovat raja-arvot ylittyvät. Raja-arvot ja Sompasella havaitut tulokset on esitetty Taulukossa 3. Taulukko 4. Hoitokalastuksen tarvetta ilmentävät raja-arvot ja Sompasella havaittuja tuloksia. kg/verkko kpl/verkko särkikala% petokala% keskikoko/ chl/tp sinilevät kasvu (särkikalat, ahven) Raja > 2 kg > 100 kpl > 60 % < 20 % pieni/hidas 0,4 tai yli säännöllinen Sompanen 2,69 kg 139,9 kpl 54,33 % 26,98 % pieni/hidas 0,560 säännöllinen Koekalastuksissa kesällä 2013 havaitut kalamäärät olivat Sompasella kohtalaisen suuret. Sekä kilomääräinen saalis että kappalemääräinenkin saalis ylittivät suositellun raja-arvon selvästi. Särkikalojen osuus saaliista ylsi melkein raja-arvoon. Petokalojen osuus saaliista oli kohtalainen ylittäen suositellun raja-arvon. Kokonaisfosforin ja klorofylli-a:n suhde on myös korkea, joka osaltaan puoltaa tehokalastuksen tarvetta. Sinileväkukintoja Sompasella havaitaan kohtalaisen usein. Em. tietojen perusteella suosituksemme on, 10 Kymijoen vesi ja ympäristö ry
13 että Sompasella on perusteltua ja tarpeellista suorittaa teho- ja hoitokalastuksia osana järven kunnostustoimia. 3.1 TEHO- JA HOITOKALASTUKSEN TAVOITTEET JA TOIMENPITEET Sompasen kalataloudellisen kunnostuksen tavoitteeksi on hyvä asettaa teho- ja hoitokalastuksilla saavutettava veden laadun paraneminen sekä kalaston rakenteessa tapahtuvat positiiviset vaikutukset. Toteutuessaan nämä tavoitteet auttavat osaltaan parantamaan Sompasen virkistyskäyttöarvoa ja yleistä käytettävyyttä. Tavoitteisiin pyritään toimenpiteillä, jotka sisältävät niin tehokalastusvaiheen kuin hoitokalastusvaiheenkin sekä mahdolliset petokalaistutukset ja kalastuksen säätelytoimia. Tehokalastusvaiheella (1 3 vuotta) tarkoitetaan pyyntiä, jolla saavutetaan selvä muutos kalakantoihin. Pyynti onkin siis mitoitettava riittävän suureksi jotta haluttu muutos saavutetaan. Hoitokalastusvaiheella tarkoitetaan tilaa, jossa saavutettua muutosta tarkkaillaan sekä saavutettuja positiivisia muutoksia tuetaan ja ylläpidetään hoitokalastuksin. 3.2 SAALISTAVOITE Teho- ja hoitokalastuksia suunniteltaessa kannattaa huolehtia siitä, että kaloja poistetaan riittävästi. Kuitenkin tarkkaa lukemaa tehokalastuksen poistotarpeesta on vaikea antaa esim. koekalastusten perusteella, koska saalistavoite riippuu järven kalamäärän lisäksi monesta muustakin tekijästä. Tehokalastuksen saalistavoite on suhteutettava järven pintaalaan ja veden fosforipitoisuuteen. Mikäli halutaan että tehokalastuksilla on vaikutusta vedenlaatuun 1 2 vuoden ajanjaksolla, on Etelä- ja Keski-Suomen rehevissä järvissä, joiden fosforipitoisuus on alle 50 µg/l, järkevä saalistavoite vuodessa noin kg/ha. Mikäli fosforipitoisuus on 100 µg/l, on vuoden saalistavoitteen hyvä olla tasolla kg/ha (Sammalkorpi ja Horppila 2005; Sarvilinna ja Sammalkorpi 2010). Sompasen pintaveden kokonaisfosforipitoisuudet ovat vaihdelleet viime vuosina rehevän ja lievästi rehevän tason (20 40 µg/l) välillä (viiden vuoden kesäajan keskiarvo päällysvedessä 31 µg/l). Lisäksi alusveden osalta on havaittu, että varsinkin loppukesästä fosforipitoisuudet kohoavat paikoin sangen suuriksikin ( µg/l). Tämä ja koekalastuksen tulokset huomioiden on järkevää asettaa tehokalastusten saalistavoitteeksi 75 kg/ha/vuosi. Tehokalastusvaiheen jälkeen seuraavan, saavutettua kalakannan rakenteen muutosta tukevan hoitokalastusvaiheen saalistavoitteeksi on järkevää asettaa 30 kg/ha/vuosi. Saalistavoitteet on hyvä asettaa reiluiksi, sillä kalaston rakenteen osalta Sompasen tilanne on edelleen huono. Järven kalasto koostuu suurelta osin pienistä ahvenista ja särjistä. Myös Sompasen lahnakanta on sangen suuri, vaikka sitä ei koekalastuksissa suurissa määrin havaittukaan. Sompasen (151,7 ha) kohdalla nämä saalistavoitteet tarkoittavat seuraavia tasoja: tehokalastusvaiheessa n kg/vuosi ja hoitokalastusvaiheessa n kg/vuosi. Lisäksi teho- ja hoitokalastukset tulisi Kymijoen vesi ja ympäristö ry 11
14 nimenomaan kohdentaa pienikokoisiin särkikala- ja ahvenkantoihin sekä lahna- ja pasurikantoihin. Taulukossa 4 on esitettynä ehdotus tarkennetusta teho- ja hoitokalastusten toteutussuunnitelmasta. Hoitokalastuksista voi myös pitää taukoja, joiden aikana kalakantojen kehittymistä ja yleistä tilaa voidaan tarkkailla, minkä jälkeen hoitokalastuksia voidaan jatkaa tarpeen mukaan. Suunnitelmia on myös syytä tarkistaa, mikäli havaitaan oleellisia muutoksia vallitsevissa olosuhteissa. Taulukko 5. Ehdotus Sompasen teho- ja hoitokalastusten toteutussuunnitelmaksi. 1.VUOSI 2.VUOSI 3.VUOSI 4. VUOSI 5.VUOSI 6.VUOSI Tehokalastus kg Tehokalastus kg Tauko/Seuranta Hoitokalastus 4500 kg Hoitokalastus 4500 kg Seurantavaihe 3.3 PYYNTIMENETELMÄT Teho- ja hoitokalastuksiin valittavien pyyntimenetelmien valintaan vaikuttavat monet seikat. Huomioon on otettava mm. järven koko, muoto, syvyyssuhteet, pohjan laatu ja mahdolliset esteet sekä kalastusten kohdelajit. Tavallisimmat teho- ja hoitokalastuksissa käytettävät pyyntimuodot ovat troolaus, nuottaus, talvinuottaus, rysäpyynti ja katiskapyynti. Pyyntimuotoja on vertailtu tarkemmin Taulukossa 5. Taulukko 6. Hoitokalastuksissa käytettyjen pyyntimenetelmien vertailua. PYYNTI- MENETELMÄ AJANKOHTA KOHDELAJIT TYÖPANOS Troolaus loppukesä, syksy parveutuvat särkikalat (särki, lahna, pasuri), pieni ahven ammattikalastus Talvinuottaus talvi särkikalat ammattikalastus Nuottaus syksy parveutuvat särkikalat (särki, lahna, pasuri), pieni ahven ammattikalastus Rysäpyynti kevät, alkukesä salakka, pienet särkikalat, pieni ahven, suutari, ruutana ammattikalastus, talkootyö ohjattuna Katiskapyynti koko avovesikausi särkikalat, pieni ahven talkootyö 12 Kymijoen vesi ja ympäristö ry
15 Sompaselle parhaiten soveltuvat pyyntimuodot ovat nuottaus, rysäpyynti ja katiskapyynti. Troolaus on yleisesti koettu kustannustehokkaaksi pyyntimuodoksi, mutta Sompasen pienen koon vuoksi menetelmän käyttö järvellä ei ole suositeltavaa. 3.4 PETOKALAISTUTUKSET JA KALASTUKSEN OHJAUS Petokaloilla on tärkeä rooli hyvinvoivan järven kalakannassa. Vahvat petokalakannat kohdistavat voimakasta predaatiota särkikalakantoihin sekä pienikokoisiin ahvenkantoihin. Siksi onkin tärkeää, että hoitokalastetussa järvessä on vahva petokalakanta. Luonnollisen lisääntymisen tueksi onkin mahdollista suorittaa tuki-istutuksia, jotta petokalakannat muodostuvat riittävän vahvoiksi hoitokalastusten varsinaisen kalastusvaiheen jälkeen. Sompasella luontaisesti esiintyvät petokaloista ahven, kuha ja hauki. Muita petokaloja ei järvessä tiedetä esiintyvän. Koeverkkokalastuksissa ei kuitenkaan haukea saatu saaliiksi, joten haukikannan vahvuus on hieman epäselvä, tosin paikallisten mukaan järvessä esiintyy haukea jonkin verran. Varsinkaan ison hauen tärkeyttä hyvinvoivassa kalayhteisössä ei voi olla korostamatta liikaa. Näin ollen haukikannan vahvistamiseksi tulisi järveen istuttaa hauen vasta kuoriutuneita poikasia (vk-poikasia). Kuhakanta Sompasella on istutusten ja osittain luonnollisen lisääntymisen ansiosta kohtalainen. Kuhakannan hyvinvointia voi varmistaa jatkossakin tuki-istutuksilla, jotta taataan elinvoimaisen kuhakannan säilyminen Sompasella. Tilannetta tulee kuitenkin seurata: mikäli luonnollinen lisääntyminen havaitaan voimakkaaksi, kannattaa tuki-istutuksista luopua ja säästyneet resurssit kohdentaa muihin hoitotoimenpiteisiin. Keskeinen keino petokalakantojen voimistamisessa on kalastuksen ohjaus, jolla turvataan riittävän vahvat petokalakannat. Sompasen kalaston rakenteen huomioon ottaen voidaan katsoa, että tärkeimmät petokalat järvelle ovat hauki, kuha ja isokokoinen ahven. Järvissä, joissa on vahva kuhakanta, on kalastuksen ohjauksella suuri merkitys kannan yksilöiden kokoon ja kannan elinvoimaisuuteen. Nopeakasvuisissa kuhankannoissa kuhan alamitan on hyvä olla vähintään 45 cm, ja käytettävien verkkojen silmän solmuväli vähintään 55 mm. Myös kuhan ajoittaista ja alueellista rauhoittamista on syytä harkita, jotta luontainen lisääntyminen tulee turvattua. Myös hauen kohdalla olisi hyvä miettiä kalastuksen ohjausta. Jotta petokalojen predaatiota saadaan kohdennettua lahna- ja pasurikantoja kohtaan, tulisi järvessä olla elinvoimainen kanta isoja haukia. Haukikannan voimistamiseksi tulisikin Sompaselle harkita ns. välimitan asettamista hauen kalastuksessa. Tämä tarkoittaa käytännössä välimittaa, jota sekä pienemmät että suuremmat kalat tulisi vapauttaa takaisin vesistöön. Sopiva välimittaasetus voisi olla esim cm. Tämä tarkoittaisi käytännössä sitä, että saaliiksi saisi ottaa ainoastaan em. välimittaan asettuvia kaloja. Tällä turvattaisiin niin pienten haukien kasvua kuin myös suurten haukien olemassaoloa. Suurten haukien suojelu on ensiarvoisen tärkeää niiden suuren lisääntymispotentiaalin ja hyvälaatuisten poikasten tuottokyvyn takia, sekä siksi, että ne ovat ainoita kaloja kalayhteisössä, jotka pystyvät Kymijoen vesi ja ympäristö ry 13
16 käyttämään ravinnokseen suurikokoista (yli 15 cm:n) lahnaa, pasuria, suutareita ja ruutanoita. Lisäksi haukikanta, joka sisältää suuria yksilöitä, säätelee itse itseään. Mikäli suuret hauet poistetaan kalayhteisöstä, yhteisöstä poistuu itseään haukikantaa säätelevä peto, mikä voi johtaa pienten haukien määrän huomattavaan kasvuun. Nykyisen kalastuslain puitteissa ko. toimenpidettä ei ole kuitenkaan vielä mahdollista suorittaa määräyksenä, mutta uuden, vuonna 2016 vahvistettavan kalastuslain puitteissa myös kalojen välimittamääräyksen asettaminen järville on mahdollista. Nykyisen lain puitteissa ko. toimenpide voidaan asettaa voimaan ainoastaan suosituksena. 3.5 SEURANTA Seuranta on tärkeä osa-alue jokaisessa kunnostusprojektissa. Tehokalastusten jälkeen on tärkeää seurata kalaston rakenteen tilan kehitystä. Riittävä särkikalojen väheneminen ilmenee mm. näkösyvyyden kasvuna ja järven ravinne ja levämäärien laskuna. Seurantaa voi tehdä mm. hoitokalastusten saaliiden rakennetta ja määrää seuraamalla sekä seuraamalla lajisuhteiden määrien muutoksia verkkokoekalastuksin. VIITTEET Berg, S., Jeppesen, E. & Sondergaard, M Pike (Esox lucius L.) stocking as a biomanipulation tool. 1. Effects on the fish population in Lake Lyng, Denmark. Hydrobiologia 342/343: Brooks, J.L & Dodson, S.I Predation, body size, and composition of plankton. Science 150: Horppila, J. & Kairesalo, T Impacts of bleak (Alburnus alburnus) and roach (Rutilus rutilus) on water quality, sedimentation and internal nutrient loading. Hydrobiologia 243/244: Horppila, J., Peltonen, H., Malinen, T., Luokkanen, E. & Kairesalo, T Top-down or bottom-up effects by fish: issues of concern in biomanipulation lakes. Restoration Ecology 6: Sammalkorpi, I. & Horppila, J Ravintoketjukunnostus. Teoksessa Järvien kunnostus. Ympäristöopas. Ulvi, T. & Lakso, T.(toim) Suomen ympäristökeskus. Helsinki. Sarvilinna, A. & Sammalkorpi, I Rehevöityneen järven kunnostus ja hoito. Ympäristöopas. Suomen ympäristökeskus. Helsinki. 14 Kymijoen vesi ja ympäristö ry
Kirkkojärven hoitokalastus 2017
Kirkkojärven kaloista ja kasvillisuudesta 2017 Kangasala 12.12.2017 Kirkkojärven hoitokalastus 2017 Ilkka Sammalkorpi Vanhempi tutkija Suomen ympäristökeskus SYKE Vesikeskus/Vesienhoito Lahna ja särki,